Hålogalandsbrua

Hålogalandsbrua (nordsamisk Holgolátrovvi) er ei bru i Narvik kommune i Nordland. Brua kryssar Rombaken og er ein del av Europaveg 6. Med ei lengd på 1 533 meter er dette den nest lengste hengjebrua i Noreg, målt etter spenn. Berre Hardangerbrua er lengre.

Hålogalandsbrua vart offisielt opna 9. desember 2018 av statsminister Erna Solberg.Statens vegvesen. Fakta og video om E6 Hålogalandsbrua. Besøkt 12. desember 2018. Strekninga Narvik–Bjerkvik på E6 blei korta inn med 18 kilometer, og Narvik–Bjørnfjell (via Europavei 10) blei 4 km kortare. Ho erstatta også strekninga Ornes–Rombaksbrua, som har låg standard og er utsett for snøskred og steinsprang.

Brua blei bygd av den kinesiske entreprenøren Sichuan Road and Bridge Group. Narvik lufthamn, Framnes blei nedlagd 1. april 2017 som følgje av at brua forkorta reisetida til Evenes lufthamn med 20 minutt og avstanden blei forkorta med 18 km.

 Namn 
Det har vore debatt om namneval på brua. Ofotbrua og Narvikbrua blei lagt fram som forslag, men Hålogalandsbrua vann mest gehør blant politikarar. Statens kartverk meinte Ofotbrua var mest eigna fordi «regionen Ofoten passer bedre som navn på brua som krysser fjorden i botnen av Ofotfjorden» og «[H]istorisk er Hålogaland et stort område, og det blir litt kunstig å bruka det som et namn på en bro i Ofoten».

 Bakgrunn 
Hålogalandsbrua kryssar den ytre delen av Rombaken mellom Karistranda, 2,2 kilometer nordaust for Narvik sentrum, og Øyjord, ti kilometer sør for Bjerkvik. Ho er ein del av eit vegprosjekt byrja i 2013 som også omfatta Karistrandtunnelen, Storlikolltunnelen og tilknytingsvegar på begge sider av brua. Vegtraseen blei opna 9. desember 2018 og er ein del av europaveg 6 gjennom Narvik kommune. 

Vegen forkorta strekninga mellom Narvik og Bjerkvik med 18 kilometer samanlikna med den tidlegare E6-traseen som kryssa over Rombaksbrua.

Med ei lengd på 1 533 meter og eit fritt spenn på 1 145 meter fekk Hålogalandsbrua den nest lengste hengjebruspennet i Noreg, etter Hardangerbrua. I 2018 var brua den fjerde lengste i Skandinavia og den sjette lengste hengjebrua i Europa.Statens vegvesen. Fakta og video om E6 Hålogalandsbrua. Besøkt 12. desember 2018. Ho består av 30 seksjonar som kvar har ei lengd på 40 meter. Hålogalandsbrua er knytt saman med Øyjord gjennom den korte Øyjordbrua.Fremover 11. desember 2018. https://www.fremover.no/halogalandsbrua/lokale-nyheter/navn/na-har-brua-endelig-fatt-navn-bade-pa-norsk-og-pa-samisk/s/5-17-492886. Nå har brua endelig fått navn…]. Besøkt 12. deaember 2018.

Som følgje av den reduserte reisetida og avstanden mellom Narvik og flyplassen i Evenes, blei Framnes lufthamn i Narvik nedlagt 1. april 2017. Hålogalandsbrua kryssar Rombaken på same stad som norske og allierte styrkar gjorde invasjon 28 mai 1940 for å driva tyske okkupantar ut av Narvik.

 Prosjektering og bygging 
På grunn av stor forskjell i kostnad mellom dei ulike alternativa til brukonstruksjon, bestemte Statens vegvesen våren 2008 at berre hengjebru skulle vurderast i den vidare prosjekteringa. Statens vegvesen kostnadsrekna våren 2008 prosjektet til 1 860 millionar kroner, inkludert tilknytingsvegar og tunnelar.

Bruprosjektet blei drive av Hålogalandsbrua AS, eit selskap med Narvik kommune som majoritetseigar med 75,95 prosent av aksjane. Prosjektet var ein del av regjeringsforslaget til Nasjonal transportplan for 2010–2019, og det blei foreslått lagt til første del av planperioden. 24. mai 2012 kunngjorde samferdselsminister Magnhild Meltveit Kleppa at finansieringa for prosjektet var på plass. Utbyggjaren var den kinesiske entreprenøren Sichuan Road and Bridge Group. Rundt 60 kinesiske arbeidarar var på anlegget i byggjeperioden.

Byggjestart var 18 februar 2013. I samanheng med brubygginga blei rassikringstunnelen Trældaltunnelen opna 11. september 2015. 6. oktober 2017 var alle bruelementa sett saman. Brua skulle etter planen vera ferdig 2016, men etter forseinkingar blei ho opna i desember 2018.

 Vedlikehald 
Berre nokre veker etter opninga oppdaga Statens vegvesen svakheiter i tolv boltar, i tillegg til eit brot på ein kabelsko. 20. juli 2019 var det klart at 344 boltar som heldt dei berande vaierane i hengjebrua måtte skiftast. Ein av boltane hadde roke, og fleire andre hadde sprokke. Dei var svekte av hydrogen, noko Statens vegvesen meinte var ein produksjonsfeil.

 Galleri 

 Kjelder 

Denne artikkelen bygger på «Hålogalandsbrua» frå ,  den 2. september 2024.  

Kategori:2018 i Noreg
Kategori:Regjeringa Solberg
Kategori:Hengebruer
Kategori:Vegar i Narvik
Kategori:Vegbruer i Nordland
Kategori:17°E
Kategori:68°N
Kategori:Skipingar i 2018